«Թերմենճեան նաեւ ունի SBK Holdings USA անուամբ ընկերութիւն մը, որ Քորքմազի SBK Holding ընկերութեան քոյր ընկերութիւնն է Թուրքիոյ մէջ: Քորքմազ թրքական մամուլին ըսած է, որ WREի հետ անոր համագործակցութիւնը յանգեցուցած է 1 միլիառ տոլարի ներդրման եւ շնորհակալութիւն յայտնած է Էրտողանի՝ գործարքներուն իր անձնական աջակցութեան համար: Թուրքիոյ կառավարութեան ներդրումային աջակցութեան եւ խթանման գործակալութեան (ISPAT) Սեպտեմբեր 9, 2016 թուականի մամլոյ հաղորդագրութեան համաձայն՝ WRE-ն, Noil Energy Group-ը եւ SBK Holding ընկերութիւնը զգալի ներդրումներ կատարած են Թուրքիոյ մէջ եւ ծրագրած են աւելին ընել: SBK Holdingի հետ գործընկերութիւնը սկսած է 2013ին՝ Noil Energy-ի կողմէ անշարժ գոյքի ներդրումներու առաջին խմբաքանակով: Շինարարական եւ անշարժ գոյքի գործարքը ապօրինի ճամբաներով ստացուած եկամուտներու հիմնական աղբիւրն է Էրտողանի միլիառաւոր տոլարներու հասնող վիթխարի հարստութեան համար: Ընդհանուր ներդրումը հասած է 500 միլիոն տոլարի, եւ եւս կէս միլիոն տոլար, որ յատկացուած է Առեւտուրի ընդլայնման հիմնադրամին, Թուրքիոյ մէջ գործունէութեան ծաւալման համար: Եռեակը ներդրումներ կատարած է բոլոր տեսակի ոլորտներու մէջ, այդ շարքին՝ դեղագործական, ինքնաշարժներու, քիմիական, արհեստագիտական, ապակիի եւ սնունդի», կը հաղորդէ Պոզքուրթ: